text: Tað hevur regnað illa farnu tíðina í Thailandi og nú tá seinasta illveðrið, Noru, førdi serliga nógv regn við sær, fyltust byrgingarnar og áirnar, so at vatnið fleyt yvir nógvastaðni.
text: #000002
text: Til samanberingar kanst tú ímynda tær, at tú koyrir eftir Skipanesvegnum mótvegis tunnlinum millum Fjarða. Ímynda tær so, at báðu megin vegin stendur vatn upp móti vegkantinum, men flýtur ikki yvir um. Hóast tað ikki er óvanligt at síggja nógv vatn í áunum og á bønum inni millum Fjarða, so er tað ókent at vatn stendur upp til vegkantin. Soleiðis er ikki í norður eystur Thailandi.
text: #000003
text: Tað hevur regnað so illa, at nógvir landsvegir og rísakrar standa undir í vatni. Vatnbyrgingarnar eru fyltar til markið. Tískil hevur verið neyðugt at latið vatnslúsurnar meira upp. Harvið fyllast áirnar til áarbakkarnar og nógvastaðni flýtur yvir. So nógv vatn er floymt yvir, at landsvegir sum liggja langt frá áunum og væl hægri standa nærum undir í vatni. Summastaðni er ikki koyrandi fyri vatni. Umframt landsvegir, sum standa undir í vatni, eru eisini nógvar rísakrar floymdir. Mestsum allir rísakrarnir framvið áunum og framvið landsvegnum standa undir í vatni.
text: #000004
text: Vatnið, sum floymir vegirnar, fjarðar ofta skjótt og koyrandi verður aftur. Men soleiðis er ikki við rísøkrunum. Tá vatn er floymt í teir, verður vatnið gjarna verandi í longri tíð; upp til fleiri vikur.
text: #000005
text: Rísið verður sáað í mai og juni, og verður heystað í seinnu helvt av oktober og november. Umframt at sáa rísið, so mugu bøndurnir planta av nýggjum, lúka, sáa og pumpa vatn úr markunum, áðrenn rísið kann skerast til heystið. Orsaka av inflasjónini, sum eisini hevur rakt her, hevur tað verið serliga dýrt at keypa kunsttøð og bensin til vatnpumpurnar í ár. Nógv arbeiði og stórar íløgur eru gjørdar í rísið, sum nú stendur undir í vatni og fer fyri skeyti.
text: #000006
text: Rísið, sum hevur staðið undir í vatni, kann ikki skerast, tí tað rotnar. Tí verða nógvir bøndur arbeiðsleysir komandi skurðartíð. Teir fáa tí heldur ikki sína føstu árligu inntøku. Tað eru mong fólk tilsamans, sum fáa ein bróðurpart av síni árligu inntøku við at selja rís, so í ár og komandi ár verður smáligt hjá mongum.
text: #000007
text: Harumframt eru nógv hús og bústaðarøki, sum standa undir í vatni. Vatnið stendur upp til gáttina og summastaðni væl upp um. Tí er trupult, og hjá nógvum ómøguligt, at sleppa frá húsum til arbeiðis ella í skúla. Hjá nógvum rakar tað meint, tí tey antin eru tíma- ella daglønt.
text: #000008
text: Tað ber tí ikki til at siga annað, enn at høgi vatnstandurin lækkar um livistandin hjá mongum her í Thailandi. Í ár hevur nógva regnið rakt serliga meint í norður eystur Thailandi, serliga í landspartinum Ubon Rachathani, sum liggur eystur ímóti Mekong ánni og Laos. Onnur ár rakar tað harðari í norður Thailandi og summi ár í suður Thailandi. Men har tað rakar, er tað altíð sera hart hjá øllum at koma fyri seg aftur.
text: #000009
text: Av tí at alt vatnið, sum nú streymar í yvirfyltu áunum í norður eystur Thailandi, rennur suður móti Bangkok, høvuðsstaðnum, so er møguleiki fyri, at tað fer at fløða yvir í Bangkok. Tað eru myndugleikarnir serliga ansnir við, og gera alt fyri at tað ikki skal blíva ein endurtøka av tí, sum hendi í 2011, tá nógv økir í Bangkok stóðu undir í vatni í ein góðan mána.
text: #000010
text: Frammanfyri húsini hjá fólkum í kirkju okkara
text: #000012
text: Vegirnir á búðøkinum, har dóttir undirritaða gongur í dagrøkt, stóðu undir í vatni (Kelda: FB:jaengkaomahasarakham)
text: #000014
text: Bátar verða brúktir at koma ímillum húsini.
text: #000015
text: Góð móttøka og nóg mikð at gera
text: #000016
text: Mannfólkavikuskifti í Nesvík næsta vikuskifti
text: #000019
text: Eftir harða og oyðileggjandi jarðskjálvtan í Turkalandi og Sýria í februar mánaði, hava tey kristnu í Turkalandi víst teimum, sum yvirlivdu ræðuleikarnar, Guðs kærleika. Eitt hjartanemandi dømi, eru k...
text: #000028